- Hindi News
- National
- झारखंड का दुर्भाग्य है कि उसका सीएम यहां का नहीं दूसरे जगह का है: बाबूलाल
झारखंड का दुर्भाग्य है कि उसका सीएम यहां का नहीं दूसरे जगह का है: बाबूलाल
झारखंडके विकास का शुभचिंतक झारखंडी नहीं बल्कि छत्तीसगढ़ के लोग कर रहे हैं। यह झारखंड का दुर्भाग्य है कि उसका मुख्यमंत्री यहां का नहीं बल्कि छत्तीसगढ़ का है। कल तक जो नौकरी करने आए थे आज वे हमलोगों का मुख्यमंत्री बन बैठा है। जबकि छत्तीसगढ़ में मुखिया तक नहीं बन पाएगा। उक्त बातें मंगलवार को बलियापुर स्थित संगियाटांड़ मैदान में झाविमो के हक माटी बचाओ कार्यक्रम के तहत आयोजित आमसभा को संबोधित करते हुए झाविमो सुप्रीमो पूर्व मुख्यमंत्री बाबूलाल मरांडी ने कही। मरांडी ने कहा कि झारखंड में भाजपा के रघुवर सरकार गरीबी दूर करने की बात कर सीएनटी एसपीटी एक्ट में संशोधन कर झारखंड के मूलवासी आदिवासी को ही उजाड़ने की चाल चल रहा है।
झारखंड को लूट का चरागाह बना दिया है : प्रदीप
विधायकप्रदीप यादव ने कहा कि अपने स्वार्थ कुर्सी के लिए ईष्या द्वेष, कुटनीति से जनता को गुमराह करने वाले झारखंडी नेता की कमी नहीं है। बाबूलाल मरांडी के छह विधायक को भाजपा सरकार ने खरीद कर कानून संविधान का अपमान किया है। झारखंडी जनता को इसका जबाव देना है। भाजपा सरकार झारखंड को लूट का चरागाह बना दिया है। कार्यक्रम में आजसू के केंद्रीय सदस्य अरुण महतो, कमरूल होदा ने आजसू छोड़ झाविमो में शामिल हुए। कार्यक्रम को डाॅ. सबा अहमद, चंद्रनाथ पटेल, सरोज सिंह, गणपत महतो, रमेश राहीआदि ने सभा को संबोधित किया। अध्यक्षता जगनाथ महतो संचालन मनबोध रवानी ने किया।
सभा को संबाेधित करते पूर्व मुख्यमंत्री बाबूलाल मरांडी मंच पर मौजूद अन्य।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva